ऑनर किलिंग: लड़की को भगाने गए थे, गांव वालों ने जीप में बंद कर जिंदा जलाया

बालाघाट/मुजफ्फरनगर. मध्य प्रदेश और उत्तर प्रदेश में ऑनर किलिंग के दो सनसनीखेज मामले सामने आए हैं।मुजफ्फरनगर में 19 साल की लड़की को खेत के पास पड़ोसी गांव के युवक के साथ देखने पर पिता और भाई आपा खो बैठे और उन्होंने लड़की की हत्या करने के बाद उसका चेहरा ईंट से कुचल डाला, ताकि उसकी पहचान न हो सके। दूसरी ओर, बालाघाट के कुरई में प्रेम प्रसंग और ऑनर किलिंग के मामले में तीन युवकों को गाड़ी में बंद कर जिंदा जला दिया गया।

बालाघाट के वनग्राम धोबी टोला के पास घने जंगल में गुरुवार देर रात तीन युवकों को जिंदा जला दिया गया। पुलिस को शंका है कि तीनों युवक गांव की एक लड़की को वाहन में बैठाकर ले जाने की तैयारी में थे। जब लड़की पक्ष के लोगों को इस बात की खबर लगी तो उन्होंने गुस्से में आकर इस घटना को अंजाम दे दिया। मरने वालों में ग्राम बोरीखेड़ा का राजेश मानुनागोत्रा, रामजी टोला का दीपक (24 साल) और सिवनी कुरई थाना क्षेत्र का निहाल राजेन्द्र सिंघारे हैं।

दीपक इंदौर में रहकर पढ़ाई कर रहा था और कुछ दिन पहले ही गांव आया था। उसका धोबी टोला निवासी युवती से प्रेम प्रसंग चल रहा था। उसके दोस्त राजेश ने कुछ ही दिन पहले बोलेरो गाड़ी सिवनी से फाइनेंस कराई थी।



गुरुवार को वह रजिस्ट्रेशन की प्रक्रिया पूरी कर सिवनी से साथियों सहित अपने गांव लौटा था। दीपक रात्रि 10 बजे राजेश और निहाल के साथ गाड़ी से धोबी टोला की ओर रवाना हुआ। संदेह है कि युवती से मिलने या उसे अगवा करने के उद्देश्य से तीनों गांव के बाहर नाले के पास खड़े थे। पुलिस का दावा है कि 24 घंटे के अंदर आरोपियों को गिरफ्तार कर लिया जाएगा।

जलते हुए भागे, लेकिन नहीं बच सके पुलिस के अनुसार, हमलावरों को जब उनके आने की भनक लगी तो वे नाले की ओर रवाना हुए। उन्होंने पहले गाड़ी में तोड़फोड़ की और उसके बाद तीनों को गाड़ी में ही बंद कर आग लगा दी। राजेश और निहाल जलते हुए खुद को बचाने गाड़ी से भागे, लेकिन कुछ ही दूर जाकर निढाल हो गिर गए। दोनों के शव गाड़ी से कुछ दूर ही बरामद हुए हैं। दीपक का शव गाड़ी में ही बुरी तरह जला हुआ पाया गया। शुक्रवार सुबह जब ग्रामीणों ने जले शव और गाड़ी देखी तो जानकारी पुलिस को दी। धारा 302 के तहत मामला दर्ज किया गया। बुरी तरह जले हुए मिले शव एसपी बालाघाट, गौरव तिवारी के मुताबिकगाड़ी में तोड़फोड़ कर उसे किसी तीव्र ज्वलनशील पदार्थ से जलाया गया है। शव बेहद बुरी तरह जले हुए मिले हैं। पुलिस हत्या, रंजिश और ऑनर किलिंग जैसे सभी बिंदुओं पर जांच कर रही है। खरगोन में रजिस्टर्ड है गाड़ी जिस जीप में युवकों को जलाया गया, वह खरगोन जिले के चैनपुर (झिरन्या) के पते पर रजिस्टर्ड है। माना जा रहा है कि एमपी-10-सीए- 9999 नंबर की यह गाड़ी राजेश ने सेकंड हैंड खरीदी होगी।

आगे की स्लाइड में पढ़िए, मुफफ्फरनगर में ईंट से कूच डाला लड़की का चेहरा...